title: 2003 m. gruodžio 18 d. Europos centrinio banko sprendimas, nustatantis įnašui į Europos centrinio banko atsargas ir atidėjimus, ir nacionalinių centrinių bankų reikalavimų, lygių pervestoms užsienio atsargoms, pakoregavimui reikalingas priemones (ECB/2003/21)

text:
Svarbus teisinis pranešimas

|

32003D0021(01)

Oficialusis leidinys L 009 , 15/01/2004 p. 0036 - 0038

		Europos centrinio banko sprendimas2003 m. gruodžio 18 d.nustatantis įnašui į Europos centrinio banko atsargas ir atidėjimus, ir nacionalinių centrinių bankų reikalavimų, lygių pervestoms užsienio atsargoms, pakoregavimui reikalingas priemones(ECB/2003/21)(2004/47/ES)EUROPOS CENTRINIO BANKO VALDANČIOJI TARYBA,atsižvelgdama į Europos centrinių bankų sistemos ir Europos centrinio banko statutą, ypač į jo 30 straipsnį,kadangi:(1) Kaip nustatyta 2003 m. gruodžio 18 d. Sprendimu ECB/2003/17 dėl nacionalinių centrinių bankų procentinių dalių Europos centrinio banko kapitalo pasirašymo rakte [1], dėl Europos centrinio banko (ECB) kapitalo pasirašymo rakto (toliau — kapitalo raktas) koregavimo pakoreguojami eurą įsivedusių valstybių narių nacionaliniams centriniams bankams (toliau — dalyvaujantys NCB) skiriami indeksai ECB kapitalo rakte (toliau — indeksai kapitalo rakte). Dėl indeksų kapitalo rakte koregavimo ir dėl to pakintančių dalyvaujančių nacionalinių centrinių bankų dalių ECB pasirašytame kapitale reikia pakoreguoti reikalavimus, kuriais ECB remdamasis Statuto 30.3 straipsniu kreditavo dalyvaujančius NCB, ir kurie yra lygūs dalyvaujančių NCB įnašams užsienio atsargomis į ECB (toliau — reikalavimai),(2) Dalyvaujantys NCB, kurių procentinė dalis pakoreguotame kapitalo rakte dėl koregavimo padidėja, turi atlikti kompensuojamąjį pervedimą į ECB, o ECB turi atlikti kompensuojamąjį pervedimą į tuos dalyvaujančius NCB, kurių procentinė dalis pakoreguotame kapitalo rakte sumažėja.(3) Vadovaujantis bendrais teisingumo, vienodo elgesio ir teisėtų lūkesčių apsaugos Statuto principais, dalyvaujantys NCB, kurių santykinė dalis ECB sukauptoje nuosavo turto vertėje padidėja dėl anksčiau minėto koregavimo, taip pat turi atlikti kompensuojamąjį pervedimą į tuos dalyvaujančius NCB, kurių santykinė dalis sumažėja.(4) Siekiant apskaičiuoti kiekvieno dalyvaujančio NCB dalies ECB sukauptoje nuosavo turto vertėje pakoreguotą vertę, atitinkami kiekvieno dalyvaujančio NCB indeksai kapitalo rakte iki 2003 m. gruodžio 31 d. ir nuo 2004 m. sausio 1 d. turėtų būti išreikšti procentais ECB bendrame visų dalyvaujančių NCB pasirašytame kapitale,PRIĖMĖ ŠĮ SPRENDIMĄ:1 straipsnisApibrėžimaiŠiame sprendime:(a) "Sukaupta nuosavo turto vertė" reiškia ECB atsargų, perkainojimo sąskaitų ir atidėjimų, kurie prilyginami atsargoms, nurodytų ECB metų ataskaitose ir Valdančiosios tarybos patvirtintų 2003 finansiniams metams, visumą. Neapribojant termino "sukaupta nuosavo turto vertė" bendrumo, ECB atsargos ir atidėjimai, kurie prilyginami atsargoms, apima bendrą atsargų fondą ir atidėjimus, kurie prilyginami atsargoms, nuostoliams dėl užsienio valiutų kursų ir rinkos kainų vertinimo.(b) "Pervedimo data" reiškia antrą darbo dieną po to, kai Valdančioji taryba patvirtina ECB ataskaitas 2003 finansiniams metams.2 straipsnisĮnašas į ECB atsargas ir atidėjimus1. Šis straipsnis taikomas tik jei sukaupta nuosavo turto vertė yra didesnė, negu nulis.2. Jei dalyvaujančio NCB dalis sukauptoje nuosavo turto vertėje padidėjus jo indeksui kapitalo rakte nuo 2004 m. sausio 1 d. padidėja, toks NCB pervedimo dieną perveda į ECB sumą, nustatytą pagal straipsnio 4 dalį.3. Jei dalyvaujančio NCB dalis sukauptoje nuosavo turto vertėje sumažėjus jo indeksui kapitalo rakte nuo 2004 m. sausio 1 d. sumažėja, toks NCB pervedimo dieną gauna iš ECB sumą, nustatytą pagal straipsnio 4 dalį.4. ECB tinkamu laiku apskaičiuoja ir praneša kiekvienam dalyvaujančiam NCB sumą, kurią tas NCB turi pervesti į ECB, jei taikoma straipsnio 2 dalis, arba sumą, kurią tas NCB turi gauti iš ECB, jei taikoma straipsnio 3 dalis. Atsižvelgiant į apvalinimą, kiekviena suma, kurią reikia pervesti ar gauti, skaičiuojama padauginant sukauptą nuosavo turto vertę iš absoliutaus skirtumo tarp kiekvieno dalyvaujančio NCB indekso kapitalo rakte 2003 m. gruodžio 31 d. ir jo indekso kapitalo rakte nuo 2004 m. sausio 1 d., ir padalijant rezultatą iš 100.5. Kiekviena 4 dalyje aprašyta suma yra mokėtina eurais 2004 m. sausio 1 d., tačiau iš tikrųjų yra pervedama pervedimo dieną.6. Pervedimo dieną dalyvaujantis NCB ar ECB, kurie privalo pervesti sumą pagal šio straipsnio 2 ar 3 dalį, taip pat atskirai perveda bet kokias palūkanas, sukauptas laikotarpiu nuo 2004 m. sausio 1 d. iki pervedimo dienos už kiekvieną tokio dalyvaujančio NCB ir ECB atitinkamai mokėtiną sumą. Šių palūkanų perdavėjai ir gavėjai yra tie patys, kaip ir sumų, už kurias susikaupia palūkanos, perdavėjai ir gavėjai.3 straipsnisReikalavimų, lygių pervestoms užsienio atsargoms, koregavimas1. Dalyvaujančių NCB reikalavimai yra pakoreguojami 2004 m. sausio 1 d. vadovaujantis jų pakoreguotais indeksais kapitalo rakte. Dalyvaujančių NCB reikalavimų vertė nuo 2004 m. sausio 1 d. yra nurodyta šio sprendimo priede pateiktos lentelės trečioje skiltyje.2. Kiekvienas dalyvaujantis NCB, remdamasis šia nuostata ir nereikalaudamas jokių kitų formalumų ar veiksmų, yra laikomas 2004 m. sausio 1 d. pervedęs ar gavęs absoliučią reikalavimo vertę (eurais), nurodytą šalia jo pavadinimo šio sprendimo priede pateiktos lentelės ketvirtoje skiltyje, kur "−" žymi reikalavimą, kurį nacionalinis centrinis bankas perveda į ECB, o "+" žymi reikalavimą, kurį ECB perveda į nacionalinį centrinį banką.3. 2004 m. sausio 2 d. kiekvienas dalyvaujantis NCB perveda arba gauna absoliučią sumos vertę (eurais), nurodytą šalia jo pavadinimo šio sprendimo priede esančios lentelės ketvirtoje skiltyje, kur "+" žymi sumą, kurią nacionalinis centrinis bankas perveda į ECB, o "−" žymi sumą, kurią ECB perveda į nacionalinį centrinį banką.4. 2004 m. sausio 2 d. ECB ir dalyvaujantys NCB, kurie privalo pervesti sumas pagal šio straipsnio trečią dalį, taip pat atskirai perveda bet kokias palūkanas, sukauptas laikotarpiu nuo 2004 m. sausio 1 d. iki 2004 m. sausio 2 d. už ECB ir tokių NCB atitinkamai mokėtinas sumas. Šių palūkanų perdavėjai ir gavėjai yra tie patys, kaip ir sumų, už kurias susikaupia palūkanos, perdavėjai ir gavėjai.4 straipsnisBendrosios nuostatos1. Palūkanos, sukauptos pagal 2 straipsnio 6 dalį ir 3 straipsnio 4 dalį, yra skaičiuojamos kasdien, naudojant faktinę 360 dienų apskaičiavimo metodiką, taikant normą, lygią Europos centrinių bankų sistemos naujausiai pagrindinei refinansavimo operacijai taikomai ribinei palūkanų normai.2. Kiekvienas pervedimas pagal 2 straipsnio 2, 3 ir 6 dalis ir pagal 3 straipsnio 3 ir 4 dalis vykdomas atskirai naudojantis Transeuropine automatizuota atskirų atsiskaitymų skubių pervedimų realiu laiku sistema (TARGET).3. ECB ir dalyvaujantys NCB, kurie privalo atlikti bet kurį pervedimą, nurodytą šio straipsnio 2 dalyje, tinkamu laiku duoda reikiamus nurodymus, kad tokie pervedimai būtu vykdomi tinkamai ir laiku.5 straipsnisBaigiamosios nuostatos1. Šis sprendimas įsigalioja 2003 m. gruodžio 19 d.2. Šis sprendimas skelbiamas Europos Sąjungos oficialiajame leidinyje.Priimta Frankfurte prie Maino, 2003 m. gruodžio 18 d.ECB Valdančiosios tarybos varduJean-Claude Trichet[1] OL L 9, 15.1.2004, p. 27.--------------------------------------------------PRIEDASREIKALAVIMAI, LYGŪS Į ECB PERVESTOMS UŽSIENIO ATSARGOMS(EUR) |Dalyvaujantys NCB | Reikalavimai, lygūs į ECB pervestoms užsienio atsargoms, 2003 m. gruodžio 31 d. | Reikalavimai, lygūs į ECB pervestoms užsienio atsargoms, nuo 2004 m. sausio 1 d. | Pervedama suma |Nationale Bank van Belgiė/Banque Nationale de Belgique | 1432900000 | 1414850000 | − 18050000 |Deutsche Bundesbank | 12246750000 | 11702000000 | − 544750000 |Bank of Greece | 1028200000 | 1080700000 | + 52500000 |Banco de España | 4446750000 | 4390050000 | − 56700000 |Banque de France | 8416850000 | 8258750000 | − 158100000 |Central Bank and Financial Services Authority of Ireland | 424800000 | 512700000 | + 87900000 |Banca d'Italia | 7447500000 | 7286300000 | − 161200000 |Banque centrale du Luxembourg | 74600000 | 85400000 | + 10800000 |De Nederlandsche Bank | 2139000000 | 2216150000 | + 77150000 |Oesterreichische Nationalbank | 1179700000 | 1150950000 | − 28750000 |Banco de Portugal | 961600000 | 1006450000 | + 44850000 |Suomen Pankki | 698500000 | 714900000 | + 16400000 |Iš viso: | 40497150000 | 39819200000 | − 677950000 |--------------------------------------------------


title: 2001 m. birželio 27 d. Komisijos sprendimas dėl Europos tyrimų patariamojo komiteto įsteigimo (pranešta dokumentu Nr. C(2001) 1656)

text:
Svarbus teisinis pranešimas

|

32001D0531

Oficialusis leidinys L 192 , 14/07/2001 p. 0021 - 0023

		Komisijos sprendimas2001 m. birželio 27 d.dėl Europos tyrimų patariamojo komiteto įsteigimo(pranešta dokumentu Nr. C(2001) 1656)(2001/531/EB, Euratomas)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į Europos atominės energijos bendrijos steigimo sutartį,kadangi:(1) Komisijai reikalinga nepriklausoma aukšto lygio institucija padidinti Europos tyrimų ir technologijų plėtros (RTD) politikos veiksmingumą.(2) Patariamoji institucija turėtų būti sudaryta iš aukšto lygio mokslo bendruomenės, pramonės ir paslaugų sektoriaus asmenų, kad būtų galima nagrinėti bendruosius tyrimų politikos klausimus.(3) Lisabonos Europos Vadovų Tarybos (2000 m. kovo mėn.) pirmininkavimo išvadose įtvirtinta, kad Sąjunga turi siekti tikslų, nustatytų Komisijos Komunikate, pavadintame "Europos mokslinių tyrimų erdvės link".(4) 2000 m. lapkričio 16 d. Taryba pakartojo, kad yra svarbu, jog Komisija įsteigtų tokią nepriklausomą patariamąją instituciją.(5) mokslinės žinios ir patarimai yra vis svarbesni kuriant ir įgyvendinant Europos Sąjungos politiką.(6) Komisija plačiai konsultavosi su atitinkamomis mokslo ir pramonės bendruomenėmis dėl to, kokios optimalios formos turėtų būti tokia institucija.(7) Konsultacinę sistemą reikėtų pritaikyti prie politikos reikalavimų mokslo ir technologijos srityje, ypač Europos mokslinių tyrimų erdvės vystymo, visapusiškai atsižvelgiant į specializuotų Bendrijos patariamųjų struktūrų kompetenciją, ypač į tų, kurios atsakingos už rizikos vertinimą.(8) Komisija remia atitinkamą moterų atstovavimo lygį patariamuosiuose komitetuose ir siekia, kad tyrimų ir technologijų plėtros (RTD) veikloje dalyvautų 40 % moterų,NUSPRENDĖ:1 straipsnisKomisija įsteigia patariamąjį komitetą, toliau – "Europos tyrimų patariamasis komitetas" (Komitetas). Komitetas yra patariamoji institucija tyrimų ir technologijų plėtros politikoje.2 straipsnis1. Komiteto uždavinys yra patarti Komisijai kuriant ir įgyvendinant Bendrijos politiką tyrimų ir technologijų plėtros srityje. Šiame kontekste Komitetas skirs ypatingą dėmesį Europos mokslinių tyrimų erdvei įgyvendinti ir tokioms politikos priemonėms kaip Bendrijos tyrimų ir technologijų plėtros pagrindų programos panaudoti.2. Siekdamas atlikti 1 dalyje nustatytus uždavinius, Komitetas savo iniciatyva arba Komisijos prašymu teikia nuomones ir patarimus įvairiais Bendrijos mokslinių tyrimų politikos ar mokslo ir technologijų plėtros Europoje bei pasaulyje klausimais.3. Komisija užtikrina, kad Komitetas gautų visą informaciją, reikalingą jo užduotims atlikti. Šiame kontekste Komitetas reguliariai informuojamas apie Bendrijos tyrimų politikos plėtrą.4. Komitetui oficialiai paprašius, Komisijos tarnybos pateikia Komitetui rašytinius komentarus dėl jos nuomonės ar patarimo. Komisijos tarnybos taip pat reguliariai teiks informaciją apie galimus tolimesnius veiksmus.5. Komisija, paprašiusi Komiteto pateikti nuomonę, gali nustatyti terminą, per kurį ši nuomonė turėtų būti pateikta.6. Komitetas išlaiko aiškiai apibrėžtą nepriklausomą padėtį ir neatstovauja mokslo, pramonės, kitų organizacijų, valstybių ar sektorių interesų. Jei mano esant reikalinga, jis konsultuojasi su tokiomis organizacijomis.7. Nepažeidžiant 8 straipsnio, Komiteto patarimai turi būti paviešinami ir žinomi Europos Bendrijų institucijoms, taip pat valstybėms narėms.3 straipsnis1. Komitetą sudaro 45 nariai, kuriuos skiria Komisija, atsižvelgdama į asmeninę kompetenciją. Siekiant užtikrinti tinkamą mokslo ir akademinio, verslo ir pramonės sričių ir kitų suinteresuotų šalių atstovavimą, taip pat visišką Komiteto nepriklausomumą, narių paskyrimo tvarka bus tokia:- 20 narių iš akademinės srities bus paskirti remiantis Europos mokslo fondo (ESF) pasiūlymu,- 20 narių iš verslo ir pramonės srities bus paskirti remiantis Europos pramonės ir darbdavių konfederacijų sąjungos (UNICE) pasiūlymu,- 5 narius parinks Komisija.45 nariai paskiriami vienu sprendimu; Komisija paskelbia Komiteto narių sąrašą Europos Bendrijų oficialiajame leidinyje.2. Komiteto galutinė sudėtis atspindi Europos įvairovę. Paskyrimo metu turi būti taikomi tokie kriterijai:- puikios tyrimų ir (arba) tyrimų valdymo žinios,- patariamoji patirtis Europos ar tarptautiniu lygiu,- pusiausvyra tarp mokslo ir technologinių dalykų, įskaitant asmenis, turinčius specialią universitetinę–pramonės patirtį,- geografinė pusiausvyra, atsižvelgiant į ES plėtrą ir pagrindų programose dalyvaujančias valstybes,- tinkama lyčių pusiausvyra.4 straipsnisKiekvienas Komiteto narys skiriamas trejų metų kadencijai. Jis gali būti paskirtas dar vienai kadencijai. Komiteto nariai eina savo pareigas tol, kol nusprendžiama juos pakeisti arba paskirti kitai kadencijai.Komiteto narių pareigos yra neatlyginamos. Atsižvelgdama į galiojančias administracines taisykles ir nuostatas, Komisija padengia Komiteto narių kelionės ir pragyvenimo išlaidas Komiteto posėdžiams ar bet kokios Komitete įsteigtos darbo grupės posėdžiams. Iš anksto pritarus, Komisija taip pat gali padengti kelionės ir pragyvenimo išlaidas ruošiant nuomones ar patarimus. Tai apima ir Komiteto narių bei kviestų ekspertų posėdžius ne Briuselyje.5 straipsnis1. Komitetas dviejų trečiųjų dalyvaujančių narių balsų dauguma išrenka pirmininką ir du vicepirmininkus. Be to Komitetas taip pat dviejų trečiųjų dalyvaujančių narių balsų dauguma išrenka penkis savo narius, kurie kartu su pirmininku ir vicepirmininkais sudarys Komiteto valdybą. Nustatant valdybos sudėtį, turi būti laikomasi 3 straipsnio 2 dalyje nurodytų kriterijų.Valdyba organizuoja Komiteto darbą.Komiteto nuomonėms ir patarimams rengti valdyba gali prašyti Komisijos atlikti studijas arba konsultuotis su kitomis organizacijomis.2. Komisija teikia Komiteto sekretoriatui finansinę ir administracinę paramą, užtikrindama visišką jo nepriklausomumą.3. Kad Komitetas galėtų įgyvendinti savo uždavinius, valdyba gali sukurti darbo grupes, susidedančias iš Komiteto narių ir, esant reikalingumui, iš pašalinių asmenų. Komitetas ir darbo grupės gali kviesti ekspertus dalyvauti jų darbe. Tokie ekspertai dalyvauja pasitarimuose tik dėl tų klausimų, kurių jie buvo pakviesti. Komisija padengia jų kelionės ir pragyvenimo išlaidas.Komitetas gali rengti seminarus arba konferencijas. Iš anksto pritarus, Komisija padengia tokių renginių išlaidas.4. Komisija suteikia Komitetui atitinkamas priemones susisiekti ir skleisti informaciją apie savo veiklą ir nuomones.6 straipsnisKomitetas susirenka vidutiniškai tris kartus per metus. Reguliarūs renginiai vyksta Komisijos patalpose.Komisijos atstovai lankys Komiteto ir jo darbo grupių posėdžius, išskyrus atvejus, kai Komiteto pirmininkas oficialiai prašo to nedaryti.7 straipsnisKomitetas priima savo darbo tvarkos taisykles.8 straipsnisNepažeisdami EB sutarties 287 straipsnio ir EAPB sutarties 194 straipsnio nuostatų, Komiteto nariai pasirašo deklaraciją, kad jie neatskleis jokios informacijos, kuri jiems suteikiama savo darbo Komitete ar jo darbo grupėse metu, kai Komisija jiems praneša, kad konkreti nuomonė ar dalykas yra slapti.Komiteto nariai turi susilaikyti nuo diskusijų tuo klausimu, dėl kurio atsiranda interesų konfliktas. Šiuo tikslu jie turi pasirašyti deklaraciją, kurioje patvirtina, kad darbotvarkėje esant klausimui, dėl kurio atsirastų interesų konfliktas, kuris pažeistų jų nepriklausomumą, jie praneš apie tai pirmininkui.9 straipsnisKomisijos Sprendimas 98/611/EB, Euratomas dėl Europos tyrimų forumo įsteigimo panaikinamas.Priimta Briuselyje, 2001 m. birželio 27 d.Komisijos varduPhilippe BusquinKomisijos narys--------------------------------------------------


title: 2006 m. vasario 27 d.  Tarybos sprendimas 2006/201/BUSP, dėl Europos Sąjungos ir Indonezijos Vyriausybės susitarimo pasikeičiant laiškais dėl Europos Sąjungos stebėjimo misijos Ačehe (Indonezija) (Stebėjimo misija Ačehe – SMA) ir jos personalo užduočių, statuso, privilegijų ir imunitetų galiojimo pratęsimo

text:
10.3.2006

               LT

               Europos Sąjungos oficialusis leidinys

               L 71/53

         TARYBOS SPRENDIMAS 2006/201/BUSP
   2006 m. vasario 27 d.
   dėl Europos Sąjungos ir Indonezijos Vyriausybės susitarimo pasikeičiant laiškais dėl Europos Sąjungos stebėjimo misijos Ačehe (Indonezija) (Stebėjimo misija Ačehe – SMA) ir jos personalo užduočių, statuso, privilegijų ir imunitetų galiojimo pratęsimo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 24 straipsnį,
   atsižvelgdama į pirmininkaujančios valstybės narės rekomendaciją,
   kadangi:

               (1)

               2005 m. rugsėjo 9 d. Taryba priėmė Bendruosius veiksmus 2005/643/BUSP dėl Europos Sąjungos stebėjimo misijos Ačehe, Indonezijoje (Stebėjimo misija Ačehe – SMA) (1).

               (2)

               Bendrųjų veiksmų 2005/643/BUSP 7 straipsnyje numatyta, kad dėl Stebėjimo misijos Ačehe Indonezijoje personalo statuso, įskaitant, atitinkamais atvejais, privilegijas, imunitetus ir papildomas garantijas, reikalingas Stebėjimo misijai Ačehe įvykdyti ir sklandžiai funkcionuoti, susitariama Sutarties 24 straipsnyje nustatyta tvarka.

               (3)

               Po derybų su Indonezijos Vyriausybe Taryba 2005 m. spalio 3 d. priėmė Sprendimą 2005/765/BUSP dėl Europos Sąjungos ir Indonezijos Vyriausybės susitarimo pasikeičiant laiškais dėl Europos Sąjungos stebėjimo misijos Ačehe (Indonezija) (Stebėjimo misija Ačehe – SMA) ir jos personalo užduočių, statuso, privilegijų ir imunitetų sudarymo (2), kuriuo įgaliojama pasirašyti Susitarimą pasikeičiant laiškais.

               (4)

               2005 m. rugsėjo 14 d. Indonezijos Vyriausybės užsienio reikalų ministro laiške ir prieduose dėl Stebėjimo misijos Ačehe (SMA) ir jos personalo užduočių, statuso, privilegijų ir imunitetų bei 2005 m. spalio 3 d. Generalinio sekretoriaus-vyriausiojo įgaliotinio atsakyme nurodyta, kad šis Susitarimas pasikeičiant laiškais abipusiu susitarimu gali būti pratęstas dar vienam iki šešių mėnesių trukmės laikotarpiui (3).

               (5)

               2006 m. vasario 13 d. Indonezijos Vyriausybė paprašė Europos Sąjungos pratęsti Stebėjimo misijos Ačehe įgaliojimus trijų mėnesių laikotarpiui.

               (6)

               2006 m. vasario 27 d. Taryba priėmė Bendruosius veiksmus 2006/202/BUSP, iš dalies keičiančius ir pratęsiančius Bendruosius veiksmus 2005/643/BUSP dėl Europos Sąjungos stebėjimo misijos Ačehe (Indonezija) (Stebėjimo misija Ačehe – SMA) (4), pratęsiančius SMA trijų mėnesių laikotarpiui.

               (7)

               Susitarimo pasikeičiant laiškais galiojimo termino pratęsimas trims mėnesiams turėtų būti patvirtintas Europos Sąjungos vardu,

         NUSPRENDĖ:
   1 straipsnis
   Sąjungos vardu patvirtinamas Europos Sąjungos ir Indonezijos Vyriausybės susitarimo pasikeičiant laiškais dėl Europos Sąjungos stebėjimo misijos Ačehe (Indonezija) (Stebėjimo misija Ačehe – SMA) ir jos personalo užduočių, statuso, privilegijų ir imunitetų galiojimo pratęsimas.
   Prie šio sprendimo pridedamas susitarimo pasikeičiant laiškais, kuriame pritariama tokiam pratęsimui, tekstas.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Europos Sąjungą įpareigojantį susitarimą pasikeičiant laiškais (5).
   3 straipsnis
   Šis sprendimas skelbiamas Europos Sąjungos oficialiajame leidinyje.
   4 straipsnis
   Šis sprendimas įsigalioja jo priėmimo dieną.

      Priimta Briuselyje, 2006 m. vasario 27 d.

            Tarybos vardu

            Pirmininkė

         U. PLASSNIK

      (1)  OL L 234, 2005 9 10, p. 13.

      (2)  OL L 288, 2005 10 29, p. 59.

      (3)  OL L 288, 2005 10 29, p. 60.

      (4)  Žr. šio Oficialiojo leidinio p. 57.

      (5)  Tarybos Generalinis sekretoriatas Europos Sąjungos oficialiajame leidinyje paskelbs Susitarimo įsigaliojimo datą.
    ---documentbreak---

               10.3.2006

               LT

               Europos Sąjungos oficialusis leidinys

               L 71/55

         PASIKEITIMAS LAIŠKAIS
   dėl Europos Sąjungos ir Indonezijos Vyriausybės susitarimo pasikeičiant laiškais dėl Europos Sąjungos stebėjimo misijos Ačehe (Indonezija) (Stebėjimo misija Ačehe – SMA) ir jos personalo užduočių, statuso, privilegijų ir imunitetų galiojimo pratęsimo
   Džakarta, 2006 m. vasario 13 d.
   Jūsų Prakilnybe,
   Indonezijos Respublikos Vyriausybės vardu norėčiau pareikšti padėką Europos Sąjungai už jos dalyvavimą Stebėjimo misijoje Ačehe (SMA) ir už jos reikšmingus darbus, atliktus pradėjus misiją Nangro Ačeho Darusalamo (NAD) provincijoje.
   Šia proga turiu garbę atkreipti dėmesį į 2005 m. rugsėjo 14 d. Indonezijos užsienio reikalų ministro ad interim laišką bei jo priedus ir Jūsų 2005 m. spalio 3 d. laišką bei jo priedus, susijusius su Stebėjimo misijos Ačeche (SMA) užduotimis, statusu, privilegijomis ir imunitetais.
   Dėl to turiu garbę pranešti Jums apie Indonezijos Respublikos Vyriausybės sprendimą, kuriuo Europos Sąjungos prašoma pratęsti jos buvimą Nangro Ačeho Darusalamo (NAD) provincijoje dar 3 (trims) mėnesiams nuo 2006 m. kovo 16 d. iki 2006 m. birželio 15 d. arba – priklausomai nuo vietos rinkimų datos – trumpesniam laikotarpiui.
   SMA statusas, privilegijos ir imunitetai yra tapatūs tiems, kurie buvo numatyti mūsų pasikeitimu laiškais 2005 m. rugsėjo 14 d. ir 2005 m. spalio 3 d., kurie yra teisiškai privalomi dokumentai tarp Indonezijos Respublikos ir Europos Sąjungos.
   Šiuo laikotarpiu SMA darbai apims SMA užduotis, nurodytas 2005 m. rugpjūčio 15 d. Indonezijos Respublikos Vyriausybės ir Ačeho išsilaisvinimo judėjimo susitarimo memorandumo 5.2 straipsnyje, išskyrus a ir b punktuose nurodytas užduotis, kurios jau yra atliktos.
   Manau, kad šiomis aplinkybėmis SMA personalą turėtų sudaryti apie 80 (aštuoniasdešimt) darbuotojų.
   Jei minėtas pasiūlymas yra priimtinas Europos Sąjungai, turiu garbę taip pat pasiūlyti, kad šis laiškas kartu su Jūsų atsakomuoju patvirtinančiu laišku taptų Indonezijos Respublikos Vyriausybės ir Europos Sąjungos teisiškai privalomais dokumentais. Šie dokumentai įsigalios 2006 m. kovo 16 d. ir neteks galios 2006 m. birželio 15 d. Indonezijos Respublikos Vyriausybei šis teisinis pagrindas grindžiamas 1982 m. sausio 25 d. 1982 m. teisės aktu Nr. 2, susijusiu su 1969 m. Konvencijos dėl specialiųjų misijų ratifikavimu.
   Esu įsitikinęs, kad pradėtas konstruktyvus bendradarbiavimas, kuriuo siekiama rasti taikius, visapusiškus ir tvarius Ačeho problemų sprendimus vieningoje Indonezijos Respublikoje, gali būti toliau tęsiamas ir stiprinamas.
   Tikiuosi Jūsų teigiamo atsakymo.
   Pagarbiai,

      Dr. N. Hassan WIRAJUDA

   Briuselis, 2006 m. vasario 28 d.
   Jūsų Prakilnybe,
   Turiu garbę atkreipti dėmesį į Jūsų 2006 m. vasario 13 d. laišką, kuriuo Jūs pranešate apie Indonezijos Respublikos Vyriausybės sprendimą, kuriuo raginama Europos Sąjungą pratęsti jos buvimą Nangro Ačeho Darusalamo (NAD) provincijoje dar 3 (trims) mėnesiams nuo 2006 m. kovo 16 d. iki 2006 m. birželio 15 d. ar – priklausomai nuo vietos rinkimų datos – trumpesniam laikotarpiui.
   Džiaugiuosi galėdamas Jums patvirtinti, kad Europos Sąjunga nutarė teigiamai atsakyti į šį kvietimą.
   Patvirtinu, kad remiantis mūsų pasikeitimu laiškais atitinkamai 2005 m. rugsėjo 14 d. ir 2005 m. spalio 3 d., kurie yra Indonezijos Respublikos ir Europos Sąjungos teisiškai privalomi dokumentai, šie dokumentai bus pratęsti dar 3 (trims) mėnesiams iki 2006 m. birželio 15 d.
   Šiuo laikotarpiu SMA darbai apims SMA užduotis, nurodytas 2005 m. rugpjūčio 15 d. Indonezijos Respublikos Vyriausybės ir Ačeho išsilaisvinimo judėjimo susitarimo memorandumo 5.2 straipsnyje, išskyrus a ir b punktuose nurodytas užduotis, kurios jau yra atliktos.
   Taip pat turiu garbę patvirtinti, kad Jūsų laiškas ir šis atsakomasis laiškas yra teisiškai privalomi dokumentai tarp Indonezijos Respublikos ir Europos Sąjungos. Šis dokumentas įsigalios 2006 m. kovo 16 d. ir nustos galioti 2006 m. birželio 15 d.
   Norėčiau dar kartą pasinaudoti galimybe pareikšti, kad ES labai vertina Ačeho taikos procese padarytą pažangą, ir patvirtinti, kad ES laikysis ilgalaikių įsipareigojimų remti taikių, visapusiškų ir tvarių Ačehą kamuojančių problemų sprendimų vystymą.
   Reiškiu Jums savo didžią pagarbą.
   Pagarbiai,

      Javier SOLANA